Publication: Magyar Közlöny
Issue: MK-2001-41 (Year: 2001, Number: 41)
Era: 1990-2004
Section: a 30/2001. (IV. 9.) FVM rendelethez
Paragraph Index: 1329

t) a cukorgyári vizek ellenőrzésének módszereit. 2001/41. szám IV. A mestervizsga rendje A mestervizsgát a Mestervizsga Szabályzat szerint kell megszervezni és lebonyolítani. A mesterjelöltnek a Mestervizsga Bizottság előtt kell számot adnia gyakorlati tudásáról és elméleti felkészültségéről. A Mestervizsga Bizottság a vizsga alapján dönt a cukoripari mester cím odaítéléséről. IV/1. A mestervizsga részei: 1.1. gyakorlati vizsga, 1.2. szakmai írásbeli vizsga, 1.3. szóbeli vizsga, melynek témakörei: — szakmai elmélet, — vállalkozási ismeretek (gazdasági és jogi ismeretek), — pedagógiai ismeretek. A három vizsgarészt külön napokon kell lebonyolítani a megadott sorrendben. 1.1. A gyakorlati vizsga A gyakorlati mestervizsga lebonyolításának menetéről, az azzal összefüggő valamennyi szervezési kérdésről a Mestervizsga Bizottság dönt. A cukoripar sajátosságait, a technológia folyamatos jellegét, a répafeldolgozás időtartamát és a szakmák speciális voltát figyelembe véve, a jelölt Mestervizsga dolgozatot készít. A gyakorlati vizsgát egy napon kell lebonyolítani. A gyakorlati vizsga a következő részekből áll: A Mestervizsga dolgozat szóbeli ismertetése és megvitatása.

Source: https://magyarkozlony.hu/hivatalos-lapok/a724212b533e5b450371a24773d4bebfcc130524/dokumentumok/1375a69d8a729a8956fdb791a74326f3f1c828fe/letoltes